જ્યારે પુત્રના વધામણાં થયા ત્યારે બધા ખુશ હતા અને બે કલાક પછી જ સવિતા પોતાના પુત્ર રાહુલની વિદાય લઈને ચાલી ગયેલી, તો બધાને ના સમજાયું કે આ શું થઈ ગયું…? એને એક્સેસીવ બ્લીડીંગ થઈ ગયું અને નવ મહિના કોખમાં રાખેલાને છાતીએ વળગાવ્યા વિના જ તે ચાલી ગઈ. આ વાત રાહુલને જ્યારે ખબર પડી ત્યારે તો તે પાંચ વર્ષનો થઈ પણ ગયેલો. બસ તે દિવસથી એને એમજ લાગતું કે એનો વાંક હતો કે શું…? પણ એની બર્થ-ડે ઉજવવી એને ગમતી નહીં… કેવા કેવા લેખ લખીને અવતરે જીવ અહીં..!! અને એમાંય જ્યારથી ડેડ એના ચોથા બર્થડે પર જ બીજી મૉમ લઈ આવેલા… સરપ્રાઈઝ બર્થ-ડે ગીફ્ટ કીધેલું..!!